**GRUPA 53**

**INDRUMATORI:**

**conf.dr.arh. Magdalena Stanculescu, lect.dr.arh. Vlad Eftenie, asist.dr.arh. Dragos Popescu**

**PROIECTUL 1 SEMESTRUL 1**

Un spatiu destinat experimentului, micilor manifestari culturale, loisirului sau doar simplei traversari pietonale si contemplari, este un prilej in care arhitectura se poate exprima dezinhibat cu forta expresiva a **structurilor speciale de tip turn, pasarela/pod sau pavilion**.

Parcurgerea la pas a zonelor urbane aflate in conexiune cu traseul Raului Dambovita in trecerea sa prin Bucuresti, evidentiaza trei segmente cu caracter distinct, in care se va interveni prin proiect:

-zona centrala de langa Biblioteca Nationala,

-zona de campus al Universitatii Politehnice si a caminelor din Regie - Grozavesti,

-zona rezidentiala Vitan si a rezervatiei Delta Vacaresti.

Astfel proiectul scurt, ca spatiu al experimentului, va propune **crearea unei structuri** care sa ilustreze coerent un **concept/scenariu propus de student** pentru amenajarea **permanenta sau temporara** a unui amplasament racordat traseului Raului Dambovita (adiacent, pe unul sau ambele maluri, plutitor, etc) considerand una dintre locatiile mentionate anterior. Obiectivul principal este marcarea sau amplificarea caracterului specific zonei prin insertiile propuse, precum si potentarea conexiunilor functionale intre cele doua maluri in cadrul segmentelor respective.

Obiectivul didactic se racordeaza temei cadru a semestrului ce consta in abordarea constructiilor si cladirilor cu **STRUCTURI SPECIALE**: inaltimi mari, deschideri mari, tehnologii complexe de executie, materiale moderne sau re-interpretari ale materialelor consacrate din punct de vedere sustenabil.

**PROIECTUL 2 SEMESTRUL 1**

Investigarea posibilelor variante de amplasare a unei **cladiri – dominanta verticala** **cu structura speciala de** **tip turn** precum si a unei **sali cu deschideri medii sau mari** in cadrul unei dezvoltari multifunctionale in zona Vitan, Mihai Bravu, la conexiune cu Raul Dambovita.

Terenul aflat in sectorul 4 al capitalei, are premise de dezvoltare imobiliara complexa, oferind deasemenea oportunitatea amplasarii unor spatii urbane cu veleitati comunitare / pietonale. Functionalse pot face propuneri de spatii de birouri, conferinte, hotel urban, sport si spa, rezidentiale, culturale si de alimentatie publica. Accentul se pune pe ilustrarea potentialului structurilor complexe de a adaposti functiuni si programe arhitecturale diverse, mizand pe o anvelopanta relativ fixa si compartimentari cu caracteristici flexibile. Imaginea plastic arhitecturala poate fii sustinuta de insasi estetica structurii speciale si a materialelor alese, incadrandu-se astfel in tema cadru a semestrului.

**PROIECTUL 1 SEMESTRUL 2**

**Provocarile viitoare** sunt cele care, desi se ancoreaza intr-o realitate actuala, lasa o mare libertate conceptuala in abordarea anticipativa a locurilor, siturilor si a programelor de arhitectura.

Provocarea lansata de atelierul nostru este relationata unei zona aflata langa km.0 al Romaniei – Piata Sf.Gheorghe, prin cele doua situri invecinate cunoscute sub denumirea de Piata Decebal.

Componenta de investigare si analiza a zonei, precum si cea de cercetare in procesul de stabilire a temei, sunt pasi obligatorii de urmarit in parcursul acestui proiect, care anticipeaza diploma de absolvire. De aceea proiectul va ilustra toate aspectele proiectarii si designului de arhitectura, de la concept si stabilire a caracteristicilor urbanistice, pana la detalierea estetic-compozitionala, functionala si structural-tehnologica.

Studiul vizeaza: densitatea urbana si viitorul centrelor aglomerate, posibilitati de construire in situri cu personalitate, performanța structurală și tehnologică, sustenabilitate, componenta anticipativa a arhitecturii.