

**FACULTATEA DE ARHITECTURĂ**

**Departamentul Sinteza Proiectării de Arhitectură**

**Anul universitar 2019 – 2020**

**Semestrul 9, An de studiu V**

**PROIECT DE SINTEZĂ**

**10 săptămâni / 9 credite**

DOMENIUL DE STUDIU: STRUCTURI SPECIALE

TEMĂ PROIECT LUNG

Atelier: Prof.dr.arh. Georgică Mitrache

Lect.dr.arh. Dragoș Mihai Dordea

Lect.dr.arh. Ana-Maria Machedon

TÂRG AGRICOL ȘI DE ANIMALE

Călugăreni

Târgul de animale de la Călugăreni este unul dintre cele mai vechi și mai mari târguri de animale și produse agricole din România, cu o tradiție de peste 300 de ani, în contextul în care în România, agricultura și zootehnia sunt sectoare importante ale economiei naționale. Târgul se află în imediata apropiere a Bucureștiului, la 30km de Capitală, pe Drumul European E70/E85, ce leagă Bucureștiul de Giurgiu. Se întinde pe o suprafață de circa 3ha, în aer liber, cu acces direct de la E70/E85, lângă râul Neajlov.

In cadrul studiului **structurilor speciale**, se propune realizarea unui proiect complex, de dimensiuni ample: proiectarea unui **ansamblu de structuri de mari dimensiuni**, care să poată adăposti activitățile comerciale din aria târgului actual de la Călugăreni.

Se cere realizarea, în prima faza, a unui masterplan al întregului târg, care să organizeze activitatea comercială pe sectoare specifice, în spații ample, acoperite, de mari dimensiuni. Se va studia și realiza un prototip de **spațiu acoperit,** pe o suprafață de aproximativ 5.000mp, adaptat necesităților specifice unui târg, cu diferitele tipuri de produse comercializate sau expuse: animale/produse agricole/utilaje agricole, care să permită și accesul camioanelor de mare tonaj. Structura specială propusă se va multiplica și poziționa în cadrul masterplanului în funcție de necesitățile funcționale ale târgului.

Structura și spațiile trebuie gândite în contextul tehnologic, ecologic și economic actual. Se va explora relația complexă între arhitectură și tehnologie, urmărindu-se realizarea unui obiect de arhitectură coerent si emblematic în relație cu contextul şi funcțiunea propusă.